SVI พุ่งแรง 27% รับกำไรไตรมาส 3 โต 1 เท่าตัว-มาร์จิ้นเพิ่มสูง
SVI พุ่งแรง 27% รับกำไรไตรมาส 3 โต 1 เท่าตัว-มาร์จิ้นเพิ่มสูง จากปีก่อนกำไร 249.41 ลบ.หลังบริษัทเรียกเก็บค่าราคาสินค้าวัตถุดิบที่เพิ่มขึ้น ดันวด 9 เดือนแรกมีกำไร 834.06 ลบ.
11 พ.ย. 2564

ผู้สื่อข่าวรายงานว่าวันนี้ (11 พ.ย. 64) ราคาหุ้นของบริษัท เอสวีไอ จำกัด (มหาชน) หรือ SVI โดย ณ เวลา 10:09 น. อยู่ที่ระดับ 7.15 บาท บวก 1.55 บาท หรือ 27.68% โดยทำจุดสูงสุดที่ 7.25 บาท และต่ำสุดที่ 6.30 บาท ด้วยมูลค่าซื้อขาย 376.80 ล้านบาท

บริษัทฯ ประกาศผลการดำเนินงานไตรมาส 3 สิ้นสุดวันที่ 30 กันยายน 2564 บริษัทมีกำไรสุทธิ 520.52 ล้านบาท เพิ่มขึ้น 108.70% เมื่อเทียบกับงวดเดียวกันของปีก่อน 249.41 ล้านบาท จากอัตรากำไรขั้นต้นที่เพิ่มขึ้นเกือบเท่าตัว หลังบริษัทเรียกเก็บค่าราคาสินค้าวัตถุดิบที่เพิ่มขึ้น เป็นแบบ one-time
ส่วนผลการดำเนินงานงวด 9 เดือนแรก สิ้นสุดวันที่ 30 กันยายน 2564 บริษัทมีกำไรสุทธิ 834.06 ล้านบาท เพิ่มขึ้น 42.66% เมื่อเทียบกับงวดเดียวกันของปีก่อนมีกำไรสุทธิ 584.65 ล้านบาท
ทั้งนี้ด้วยความสามารถในการเพิ่มประสิทธิภาพ ประสิทธิผลในกระบวนการผลิตและห่วงโซ่อุปทาน โดยการสนับสนุนทั้งส่วนของลูกค้า รวมถึงผู้ผลิตและตัวแทนจ าหน่ายวัตถุดิบ ในช่วงที่ทั่วโลกได้ประสบผลกระทบจากปัญหาการขาดแคลน Semi-conductor และความสามารถของบริษัทในการจัดการวัตถุดิบอย่างมีประสิทธิภาพ
ขณะที่บริษัทหลักทรัพย์ กสิกรไทย คาดได้รับ sentiment บวกหลังรายงานงบฯไตรมาส 3/2564 ออกมา 1.8 เท่า เมื่อเทียบจากปีก่อน และ 2.4 เท่า เมื่อเทียบจากไตรมาสก่อน ดีกว่าที่คาดถึง 1.6 เท่า จากอัตรากำไรขั้นต้นที่เพิ่มขึ้นเกือบเท่าตัว หลังบริษัทเรียกเก็บค่าราคาสินค้าวัตถุดิบที่เพิ่มขึ้น เป็นแบบ one-time พร้อมมองกำไรไตรมาส 4/2564 จะกลับมาสู่ปกติแต่ยังสามารถเติบโตได้สูงเมื่อเทียบจากปีก่อน